text: [{"text_idx": "#000001", "text": "Endama\u0301li\u00f0 vi\u00f0 SSP-samstarvinum er at byggja upp, bru\u0301ka og r\u00f8kja faklig netverk, sum hava eina mennandi a\u0301virkan a\u0301 gerandisdagin hja\u0301 b\u00f8rnum og ungum. Vi\u00f0 at skipa fyri mennandi og uppbyggjandi a\u0301t\u00f8kum fyri hesar aldursbo\u0301lkar, ver\u00f0ur eisini slo\u0301\u00f0a\u00f0 fyri einum go\u0301\u00f0um barna- og ungdo\u0301msli\u0301vi."}, {"text_idx": "#000002", "text": "A\u0301sannandi, at li\u0301vsf\u00f8rleikar okkara ver\u00f0a mentir i\u0301 felagsskapi vi\u00f0 onnur, ver\u00f0ur dentur lagdur a\u0301, at \u00f8ll b\u00f8rn og ung koma upp i\u0301 part og saman vi\u00f0 \u00f8\u00f0rum fa\u0301a treysti og mo\u0301tst\u00f8\u00f0uf\u00f8ri, i\u00f0 so hv\u00f8rt ger tey til a\u0301byrgdarfullar samfelags-borgarar. Hetta er samstundis besti ha\u0301tturin at byrgja fyri eini o\u0301hepnari ko\u0301s, sum kann elva til lo\u0301garbrot og ska\u00f0andi atbur\u00f0 millum b\u00f8rn og ung."}, {"text_idx": "#000003", "text": "Almenningurin er ein sera ty\u0301\u00f0andi vi\u00f0sp\u00e6lari hja\u0301 SSP-samstarvinum, og eigur virksemi\u00f0 ti\u0301\neisini at venda s\u00e6r til foreldur og onnur, i\u00f0 standa barninum n\u00e6r."}, {"text_idx": "#000004", "text": "Arbeitt ver\u00f0ur i\u0301 trimum stigum:"}, {"text_idx": "#000005", "text": "Alment: Arbeitt ver\u00f0ur a\u0301 ein ha\u0301tt, i\u00f0 kveikir hugbur\u00f0in hja\u0301 b\u00f8rnum og ungum, og sum mennir teirra f\u00f8rleikar at velja r\u00e6tt."}, {"text_idx": "#000006", "text": "Serstakt: Arbeitt ver\u00f0ur ma\u0301lr\u00e6tta\u00f0 vi\u00f0 bo\u0301lki av b\u00f8rnum og ungum, sum eru a\u0301vegis ella a\u0301 markinum til at fremja lo\u0301garbrot, og sum eru ella eru i\u0301 fer\u00f0 vi\u00f0 at koma s\u00e6r i\u0301 trupulleikar."}, {"text_idx": "#000007", "text": "Einstaklinga: Arbeitt ver\u00f0ur vi\u00f0 einstaklingum, sum hava framt lo\u0301garbrot ella hava a\u0301lvarsligar trupulleikar at dragast vi\u00f0."}, {"text_idx": "#000009", "text": "SSP-a\u0301rsfundurin hevur yvirkipa\u00f0u a\u0301byrgdina av samstarvinum. A\u0301 a\u0301rsfundinum luttaka avvar\u00f0andi landssty\u0301risfo\u0301lk, forma\u00f0urin i\u0301 Kommunufelagnum og F\u00f8roya Landfu\u0301ti."}, {"text_idx": "#000011", "text": "Starvsnevndin, i\u00f0 hevur umbo\u00f0 fyri avvar\u00f0andi myndugleikarnar, hevur til uppga\u0301vu at gera uppskot til stevnumi\u00f0 og virkis\u00e6tlan, sum SSP-a\u0301rsfundurin go\u0301\u00f0kennir. Harumframt skal starvsnevndin seta i\u0301 gongd og eftirmeta ta\u00f0 fyribyrgjandi arbei\u00f0i\u00f0 vi\u00f0 st\u00f8\u00f0i i\u0301 stevnumi\u00f0i og virkis\u00e6tlan."}, {"text_idx": "#000012", "text": "Arbei\u00f0i\u00f0 ver\u00f0ur skipa\u00f0 vi\u00f0 eini ra\u0301\u00f0geving, i\u00f0 hu\u0301sast saman vi\u00f0 umsitingini hja\u0301 Kommunufelagnum. Starvsnevndin hevur a\u0301byrgd av at seta lei\u00f0ara fyri ra\u0301\u00f0gevingina. Lei\u00f0arin hevur til uppga\u0301vu at skipa SSP-arbei\u00f0i\u00f0 og menna hugskot til fyribyrgjandi arbei\u00f0i\u00f0."}, {"text_idx": "#000013", "text": "Virkis\u00e6tlanin er grundarlagi\u00f0 fyri arbei\u00f0inum hja\u0301 SSP. Starvsnevndin hevur hv\u00f8rt a\u0301r til uppga\u0301vu at gera uppskot til stevnumi\u00f0 og virkis\u00e6tlan, sum SSP-a\u0301rsfundurin go\u0301\u00f0kennir."}, {"text_idx": "#000014", "text": "Heinta a\u0301rligu virkis\u00e6tlanirnar sum PDF:"}, {"text_idx": "#000015", "text": "H\u00f8vu\u00f0suppga\u0301van hja\u0301 ra\u0301\u00f0gevingini er at samskipa SSP- arbei\u00f0i\u00f0 og menna hugskot til fyribyrgjandi arbei\u00f0i, og fevnir hetta millum anna\u00f0 um:"}, {"text_idx": "#000016", "text": "At vera sambindingarli\u00f0 og kveikjari millum lei\u00f0slubo\u0301lk, samskipanarbo\u0301lk og \u00f8kisbo\u0301lkar.\nAt ra\u0301\u00f0geva og veglei\u00f0a stovnum um fyribyrgjandi arbei\u00f0i.\nAt skipa fyri undirvi\u0301sing og upply\u0301sning fyri b\u00f8rnum, ungum, foreldrum og \u00f8\u00f0rum i\u0301 sambandi vi\u00f0 fyribyrgjandi a\u0301t\u00f8k.\nAt standa a\u0301 odda fyri fakligari menning i\u0301 sambandi vi\u00f0 u\u0301tgreiningar, a\u0301t\u00f8k og ny\u0301hugsan um fyribyrging.\nAt savna hagt\u00f8l og skjalfesta vitan."}, {"text_idx": "#000017", "text": "Sku\u0301lin er helst ty\u0301dningarmesti pallurin i\u0301 SSP-samstarvinum, og allir sku\u0301lar hava tilkny\u0301ti\u00f0 til ein SSP-l\u00e6rara. Uppga\u0301van hja\u0301 SSP-l\u00e6raranum er yvirskipa\u00f0 at arbei\u00f0a vi\u00f0 trivna\u00f0i og fyribyrging a\u0301 \u00f8llum floksstigum i\u0301 einstaka sku\u0301lanum."}, {"text_idx": "#000018", "text": "SSP-l\u00e6rarin hevur a\u0301vi\u0301st ti\u0301matal hv\u00f8rja viku, sum ver\u00f0ur ny\u0301tt til SSP-arbei\u00f0i. Ti\u0301matali\u00f0 ver\u00f0ur a\u0301sett u\u0301t fra\u0301 st\u00f8ddini a\u0301 sku\u0301lanum."}, {"text_idx": "#000019", "text": "Uppga\u0301vurnar hja\u0301 SSP-l\u00e6raranum eru, at:"}, {"text_idx": "#000020", "text": "Taka lut i\u0301 fundum i\u0301 SSP-\u00f8kisbo\u0301lkinum og vera sambindingarli\u00f0ur millum sku\u0301lan og SSP-\u00f8kisbo\u0301lkin.\nMi\u00f0la vitan um SSP-samstarvi\u00f0 i\u0301 \u00f8kinum og um tilt\u00f8k/a\u0301t\u00f8k til hinar l\u00e6rararnar, n\u00e6mingarnar og foreldrini.\nVeglei\u00f0a a\u0301 sku\u0301lanum um tilfar og undirvi\u0301sing i\u0301 SSP-h\u00f8pi.\nFylgja v\u00e6l vi\u00f0 ti\u0301, sum fer fram millum n\u00e6mingarnar a\u0301 sku\u0301lanum.\nRa\u0301\u00f0geva starvsfelagum a\u0301 sku\u0301lanum i\u0301 einstaklingama\u0301lum."}, {"text_idx": "#000021", "text": "Samskipa virksemi\u00f0 i\u0301 einstaka barnaverndar\u00f8kinum i\u0301 samstarvi vi\u00f0 SSP-ra\u0301\u00f0gevingina; her i\u0301 millum fyriskipa og kalla inn til \u00f8kisfundir vi\u00f0 j\u00f8vnum millumbilum, samb\u00e6rt n\u00e6rri a\u0301setingum.\nTryggja, at allir luttakandi partar hava ein virknan leiklut i\u0301 SSP arbei\u00f0inum.\nVirka i\u0301t\u00f8kiliga fyri at fremja Ma\u0301l & Mi\u00f0, vi\u00f0 st\u00f8\u00f0i i\u0301 a\u0301rligu virkis\u00e6tlanini.\nTryggja, at trupulleika\u00f8ki og neilig ra\u0301k ver\u00f0a ey\u00f0merkt.\nMi\u00f0la vitan um ty\u0301\u00f0andi sta\u00f0bundin vi\u00f0urskifti og a\u0301t\u00f8k \u2013 her i\u0301 millum at kunna kommunalu lei\u00f0slurnar um virksemi\u00f0 og teir stovnar, sum limirnir i\u0301 bo\u0301lkinum umbo\u00f0a, umframt at skipa fyri kunningartilt\u00f8kum, ta\u0301 i\u00f0 h\u00f8vi er til tess."}, {"text_idx": "#000023", "text": "Sandoy \u2013 Kristina a\u0301 Reynatu\u0301gvu, kristina@bvtsandoy.fo"}, {"text_idx": "#000030", "text": "Fyribyrgjandi samstarvi\u00f0 hja\u0301 SSP byggir a\u0301, at familjur, b\u00f8rn og ung luttaka av egnum vilja. Meginreglan er, at foreldur, b\u00f8rn og ung eru partar av vi\u00f0ger\u00f0ini i\u0301 samband vi\u00f0 royndir at fyribyrgja og loysa trupulleikar. Myndugleikarnir eiga at tryggja s\u00e6r, at familjan er sinna\u00f0 at lata ymsu fakbo\u0301lkarnar samstarva um trupulleikarnar."}, {"text_idx": "#000031", "text": "I\u0301 SSP-samstarvinum eru nakrar reglur galdandi, sum vi\u0301kja fra\u0301 ti\u0301, i\u00f0 annars er galdandi i\u0301 samband vi\u00f0 latan av tru\u0301na\u00f0arupply\u0301singum millum fakfo\u0301lk og myndugleikar."}, {"text_idx": "#000032", "text": "\u00a7 148 i\u0301 r\u00e6ttargangslo\u0301gini heimildar samstarvsp\u00f8rtunum i\u0301 SSP at lata upply\u0301singar um privat vi\u00f0urskifti hja\u0301 fo\u0301lki, ta\u0301 hetta er ney\u00f0ugt i\u0301 fyribyrgjandi arbei\u00f0inum. Henda a\u0301setingin er \u00e6tla\u00f0 at ny\u0301ta, eitt nu\u0301 a\u0301\u00f0renn serlig fyribyrgjandi a\u0301t\u00f8k ver\u00f0a sett i\u0301 verk, og har myndugleikarnir i\u0301 SSP-samstarvsh\u00f8pi hava t\u00f8rv a\u0301 leysliga at umr\u00f8\u00f0a vi\u00f0urskifti hja\u0301 familjum, b\u00f8rnum og ungum, fyri at kunna meta um, hv\u00f8rt t\u00f8rvur er a\u0301 fyriskipanum ella n\u00e6rri kanningum."}, {"text_idx": "#000033", "text": "Vit skulu tosa um ta\u00f0"}, {"text_idx": "#000034", "text": "Ein go\u0301\u00f0 samr\u00f8\u00f0a kann ver\u00f0a tann sto\u0301ra broytingin hja\u0301 einum barni ella ungum, i\u00f0 er i\u0301 vanda at gerast lo\u0301gbro\u0301tari."}, {"text_idx": "#000035", "text": "I\u0301 bo\u0301klinginum eru stuttar hentar veglei\u00f0ingar um, hvi\u0301 og n\u00e6r starvsfo\u0301lkini, sum standa a\u0301 odda, skulu gera vart fyri seg, ta\u0301 i\u00f0 b\u00f8rn og ung eru a\u0301 vandalei\u00f0 \u2013 og hvussu ein samr\u00f8\u00f0a kann fyrireikast og fremjast."}, {"text_idx": "#000036", "text": "Farspor sum gevur t\u00e6r sum bru\u0301kara eina go\u0301\u00f0a uppliving me\u00f0an tu\u0301 er a\u0301 okkara si\u0301\u00f0u. Hesin bo\u0301lkur inniheldur farspor sum eru ney\u00f0ug fyri at si\u0301\u00f0an og funkur a\u0301 si\u0301\u00f0uni skulu virka. Ongar perso\u0301nligar upply\u0301singar vera goymdar."}, {"text_idx": "#000037", "text": "Farspor sum vit bru\u0301ka i\u0301 samband vi\u00f0 statistik a\u0301 heimasi\u0301\u00f0uni. Tu\u0301 er v\u00e6lkomin at go\u0301\u00f0kenna hesi farspor og hja\u0301lpa okkum at gera si\u0301\u00f0una enn betri."}, {"text_idx": "#000038", "text": "Hetta eru farspor sum ikki kunnu bo\u0301lkast i\u0301 l\u00f8tuni. Farspor i\u0301 hesum bo\u0301lki royna vit at flyta i\u0301 r\u00f8tta bo\u0301lkanar so hv\u00f8rt tey vera dagf\u00f8rd."}, {"text_idx": "#000039", "text": "Farspor sum vit bru\u0301ka i\u0301 samband vi\u00f0 marknarf\u00f8ring og sum ly\u0301sa ti\u0301ni a\u0301hugama\u0301l. Hetta kann vera a\u0301hugama\u0301l so sum ti\u0301ni keyp, hvat tu\u0301 hyggur at o.s.v. Hetta ery vanligvi\u0301s farspor fra\u0301 Google Analytics, YouTube, Facebook v.m."}, {"text_idx": "#000040", "text": "Hagfr\u00f8\u00f0ilig farspor sum vit bru\u0301ka fyri at betra um heimasi\u0301\u00f0una. Hetta er farspor sum \u2013 dulnevnt og bert hagfr\u00f8\u00f0iliga, siga okkum hvussu bru\u0301karin fer\u00f0ast a\u0301 okkara heimasi\u0301\u00f0u. Hetta er ein hja\u0301lp hja\u0301 okkum at betra um si\u0301\u00f0una. Ta\u00f0 er ein sto\u0301r hja\u0301lp hja\u0301 okkum um tu\u0301 setir hesi farspor til."}, {"text_idx": "#000041", "text": "Farspor sum savnar inn upply\u0301singar um ti\u0301nar stillingar og val ta\u0301 tu\u0301 er a\u0301 si\u0301\u00f0uni. Hetta eru td. farspor sum goyma ymiskar funktio\u0301nir v.m"}]